**ΟΔΗΓΙΕΣ ΣΥΝΤΑΞΗΣ ΕΒΔΟΜΑΔΙΑΙΟΥ ΠΡΟΓΡΑΜΜΑΤΟΣ**

**ΣΚΟΠΟΣ**

Το Βραχύχρονο – Εβδομαδιαίο Πρόγραμμα δεν αποτελεί θέσφατο αλλά πυξίδα πλεύσης. Έχει σκοπό να ορίσει, να καθοδηγήσει την εβδομάδα που ακολουθεί σε επίπεδο παιδαγωγικών και διδακτικών στόχων ειδικότερα.

Η καταγραφή του, ως συνεπαγωγή, θα διευκολύνει τον αναστοχασμό του εκπαιδευτικού πάνω στο σχεδιασμό και αναμένεται θα επιφέρει διαρκείς μικρές, ωφέλιμες διορθωτικές κινήσεις.

Σε συνδυασμό με το Ημερολόγιο Παράλληλης Στήριξης έχει κανείς το σχεδιασμό και την εκτέλεση της παιδαγωγικής παρέμβασης.

**ΤΡΟΠΟΣ**

Οι εβδομαδιαίοι στόχοι πηγάζουν από τους ετήσιους στόχους. Οι τελευταίοιπεριγράφονται στο Εξατομικευμένο Εκπαιδευτικό Πρόγραμμα και άπτονται κυρίως των διδακτικών αντικειμένων, καθώς και ζητημάτων συμπεριφοράς και κοινωνικής αλληλεπίδρασης. Έτσι, ιδανικά, η σύνθεση όλων των εβδομαδιαίων στόχων οδηγεί στους ετήσιους στόχους.

**Διατύπωση στόχων:**

Για την περιγραφή των στόχων χρησιμοποιείται η λέξη “να” και ρήματα ανάλογα με τους τομείς μάθησης –γνώσεις, δεξιότητες, στάσεις–

* Παράδειγμα για γνώσεις:

*Ο μαθητής να ονομάζει, να ταξινομεί, να εξηγεί, να διακρίνει, να κατατάσσει, να κατηγοριοποιεί, να συγκρίνει, να ελέγχει.*

* Παράδειγμα για δεξιότητες:

*Ο μαθητής να χρησιμοποιεί, να εφαρμόζει, να παρουσιάζει, να αναλύει, να κρίνει, να ελέγχει, να προγραμματίζει, να διορθώνει, να κατασκευάζει.*

* Παράδειγμα για στάσεις:

*Ο μαθητής να αμφισβητεί, να αντιπαραβάλλει, να αποδέχεται, να απορρίπτει, να παρουσιάζει, να συνθέτει, να συνεργάζεται.*

**Διατύπωση ενδεικτικών διδακτικών ενεργειών/δραστηριοτήτων:**

Περιγράφουμε ενδεικτικές, χαρακτηριστικές διδακτικές ενέργειες που θα χρησιμοποιήσουμε για την πραγματοποίηση των στόχων.

Για την περιγραφή τους χρησιμοποιείται η λέξη “θα” και ανάλογα ρήματα.

* Παράδειγμα:

*Θα κάνουμε ασκήσεις ανάγνωσης σ-φ (π.χ. κ-ο) με το σ να παραμένει ίδιο και να αλλάζει το φωνήεν.*

*Θα ζητήσω να ελέγξει τις λέξεις που έχει γράψει μια προς μια βρίσκοντάς τες και συγκρίνοντας τες με αυτές του κειμένου.*

**ΠΑΡΑΔΕΙΓΜΑ ΣΥΝΤΑΞΗΣ**

|  |
| --- |
|  |
| **ΕΒΔΟΜΑΔΙΑΙΟ ΠΡΟΓΡΑΜΜΑ ΠΑΡΑΛΛΗΛΗΣ ΣΤΗΡΙΞΗΣ**Συμπληρώνεται εβδομαδιαία από τον εκπαιδευτικό της παράλληλης στήριξης με τη συνεργασία του εκπαιδευτικού/κών της τάξης. |
|  **ΒΡΑΧΥΧΡΟΝΟΙ ΣΤΟΧΟΙ** 14-20**/**5**/**2024 | **ΕΝΔΕΙΚΤΙΚΕΣ ΔΡΑΣΤΗΡΙΟΤΗΤΕΣ** |
| Ο μαθητής να διαβάζει λέξεις με σ-φ-σ-φ (π.χ. κότα) και να δίνει περιγραφικά την ερμηνείας τους.Να εξασκηθεί στην πρόσθεση μέσα στη δεκάδα | Θα κάνουμε ασκήσεις ανάγνωσης σ-φ (π.χ. κ-ο) με το σ να παραμένει ίδιο και να αλλάζει το φωνήεν.Θα εξασκηθεί με την καθοδήγησή μου με χειραπτικό υλικό, με ξυλάκια και γόμες  |